pythainlp/thai-wiki-dataset-v3 huggingface dataset:
อูว์แบร์ รีฟวซ์

อูว์แบร์ รีฟวซ์, ซีซี โอคิว (Hubert Reeves; 13 กรกฎาคม ค.ศ. 1932 – 13 ตุลาคม ค.ศ. 2023) เป็นนักดาราศาสตร์ฟิสิกส์ชาวแคนาดาเชื้อสายฝรั่งเศสและเป็นผู้เผยแพร่วิทยาศาสตร์อย่างง่ายผ่านสื่อต่าง ๆ
นอกจากนี้ เขายังเคยแสดงความเห็นในเชิงบวกต่อเครื่องเร่งอนุภาคขนาดใหญ่ว่าอาจก่อให้เกิดการเปลี่ยนแปลงของวงการฟิสิกส์อนุภาคตลอดกาล
== ชีวิตส่วนตัว ==
รีฟวซ์เข้าเรียนที่วิทยาลัยฌ็อง-เดอ-เบรเบิฟ ซึ่งเป็นวิทยาลัยหลักสูตรภาษาฝรั่งเศสที่มีชื่อเสียงของมอนทรีออล เขาได้เป็นผู้อำนวยการฝ่ายวิจัยศูนย์เพื่อการวิจัยทางวิทยาศาสตร์แห่งชาติฝรั่งเศสตั้งแต่ปี ค.ศ. 1965 และปัจจุบันอาศัยอยู่ที่กรุงปารีส ประเทศฝรั่งเศส โดยเขามักจะพูดผ่านทางโทรทัศน์เพื่อการส่งเสริมทางวิทยาศาสตร์
== ชีวิตช่วงต้น ==
รีฟวซ์เกิดที่มอนทรีออล เขาสำเร็จการศึกษาระดับปริญญาตรีในสาขาฟิสิกส์จากมหาวิทยาลัยมอนทรีออลในปี ค.ศ. 1953 และสำเร็จหลักสูตรวิทยาศาสตรมหาบัณฑิตจากมหาวิทยาลัยแมคกิลล์ในปี ค.ศ. 1955 กับวิทยานิพนธ์เรื่อง "การก่อเกิดโพซิโตรเนียมในไฮโดรเจนและฮีเลียม" และได้รับวุฒิปริญญาเอกจากมหาวิทยาลัยคอร์เนลในปี ค.ศ. 1960 ซึ่งวิทยานิพนธ์ปริญญาเอกของเขาคือ "ปฏิกิริยานิวเคลียร์ความร้อนที่เกี่ยวข้องกับนิวเคลียสแสงปานกลาง" ตั้งแต่ปี ค.ศ. 1960 ถึง 1964 เขาได้สอนวิชาฟิสิกส์ที่มหาวิทยาลัยมอนทรีออลและทำงานเป็นที่ปรึกษาให้แก่องค์การนาซา
== เกียรติประวัติและผลงาน ==
ค.ศ. 1976 เขาได้รับการแต่งตั้งเป็นอัศวินแห่งเครื่องอิสริยาภรณ์กิตติคุณแห่งชาติ (ประเทศฝรั่งเศส)
ค.ศ. 1986 เขาได้รับการแต่งตั้งเป็นอัศวินแห่งเครื่องอิสริยาภรณ์เลฌียงดอเนอร์ (ประเทศฝรั่งเศส) แล้วได้รับการเลื่อนชั้นเป็นนายทหารในปี ค.ศ. 1994 และได้เป็นนายกองในปี ค.ศ. 2003
ค.ศ. 1991 เขาได้รับการแต่งตั้งเป็นนายทหารแห่งเครื่องราชอิสริยาภรณ์แห่งประเทศแคนาดา และได้รับการเลื่อนชั้นเป็นนายกองในปี ค.ศ. 2003
ค.ศ. 1994 เขาได้รับการแต่งตั้งเป็นนายทหารแห่งเครื่องราชอิสริยาภรณ์แห่งชาติของรัฐควิเบก
ดาวเคราะห์ 9631 อูว์แบร์รีฟวซ์ ได้รับการตั้งชื่อตามรีฟวซ์ : ดูที่ความหมายของชื่อดาวเคราะห์น้อย (9501-10000)
== ผลงานตีพิมพ์ที่สำคัญ ==
ไฟล์:Canadian Astrophysicist Hubert Reeves - Conference on the decline of biodiversity, UNESCO Headquarters, Paris.jpg|การประชุมเกี่ยวกับการลดลงของความหลากหลายทางชีวภาพ ที่สำนักงานใหญ่ยูเนสโก ณ กรุงปารีส ปี ค.ศ. 2009
ไฟล์:Hubert Reeves 20100330 Salon du livre de Paris 1.jpg|อูว์แบร์ รีฟวซ์ ในเดือนมีนาคม ค.ศ. 2010
ไฟล์:Hubert Reeves by Olivier Meyer.jpg|อูว์แบร์ รีฟวซ์ ในลาซอร์บอน (กรุงปารีส ประเทศฝรั่งเศส) ภาพถ่ายในปี ค.ศ. 2001 โดยออลีวีเย แมแยร์
== อ้างอิง ==
== แหล่งข้อมูลอื่น ==
Biography in English
นักฟิสิกส์ชาวแคนาดา
นักฟิสิกส์ดาราศาสตร์ชาวแคนาดา
นักดาราศาสตร์ชาวแคนาดา
นักสิ่งแวดล้อมชาวแคนาดา
นักสื่อสารวิทยาศาสตร์ชาวแคนาดา
บุคคลจากมอนทรีออล
ศิษย์เก่าจากมหาวิทยาลัยแมคกิลล์
ศิษย์เก่าจากมหาวิทยาลัยคอร์เนล
ณิชาวรินทร์ อรุณรุ่งไพศาล

ณิชาวรินทร์ อรุณรุ่งไพศาล (เกิด 26 ธันวาคม พ.ศ. 2529) ชื่อเล่น ตุ๊กติ๊ก, สิริ เป็นนักแสดงหญิงชาวไทย จบการศึกษาระดับปริญญาตรีจาก Hans-Bockler-Berufsschule ประเทศเยอรมนี ได้เข้าประกวด มิสไทยแลนด์เวิลด์ 2011 ติด 10 คนสุดท้าย และได้แข่งขันรายการ The Acting Queen ช่อง โมเดิร์นไนน์ทีวี ปี 2553
== ผลงาน ==
=== ละครโทรทัศน์ ===
ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| rowspan = "1" align="center"| 2556 ||align="center"| ชาติเจ้าพระยา  ||align="center"| แอนนา มารี
|-
| rowspan = "1" align="center"| 2558 ||align="center"| ชาติเจ้าพระยา ตอน สิงห์สี่แคว ||align="center"| แอนนา มารี
|-
| rowspan = "1" align="center"| 2559 ||align="center"| บุษบาหน้าตลาด ||align="center"| กรกนก เทวประสิทธิ์
|-
| rowspan = "1" align="center"| 2560 ||align="center"| แผนร้ายลงท้ายว่ารัก ||align="center"| เพชรชมพู ประกายเพชร ณ อยุธยา (พิ้งค์)
|-
| rowspan = "1" align="center"| 2561 ||align="center"| นักสู้เทวดา ||align="center"| วันทนีย์ (วรรณ)
|-
| rowspan = "2" align="center"| 2562 ||align="center"| ชุมแพ (ละครโทรทัศน์ไทย) ||align="center"| กุหลาบ
|-
|  align="center"| นายยิ้มมะยมหวาน || align="center"| จตุชไม (สี่)
|-
| rowspan = "1" align="center"| 2565 ||align="center"| บุญหล่นทับ ||align="center"|
|-
|}
ละครโทรทัศน์ทั้งหมดด้านล่างนี้ออกอากาศทางช่อง 3 เอสดี
| rowspan = "1" align="center"| 2559 ||align="center"| เจ้าจอม ||align="center"| น้อย
|-
| rowspan = "2" align="center"| 2560 ||align="center"| กุหลาบราคี ||align="center"| พิมพ์พาย บัวมงคล (พิมพ์)
|-
|align="center"| หมอเทวดา ||align="center"| อรอินทร์ (อร)
|-
|}
ละครโทรทัศน์ทั้งหมดด้านล่างนี้ออกอากาศทางGMM 25
| rowspan = "1" align="center"| 2562 ||align="center"| รักนี้หัวใจเราจอง ||align="center"| นลินี
|-
|}
=== มิวสิควีดีโอ ===
La nuova stella di Broadway by Cesare Cremonini
== อ้างอิง ==
== แหล่งข้อมูลอื่น ==
นักแสดงหญิงชาวไทย
นักแสดงสังกัดช่อง 3
เพียว (อัลบั้ม)

เพียว (Pure) เป็นอัลบั้มชุดที่สามของวงแบล็คเฮด ออกจำหน่ายเมื่อเดือนพฤษภาคม พ.ศ. 2542 โดยอัลบั้มนี้จะเน้นแนวเพลงแบบฟังสบายๆ จังหวะสนุกๆเป็นหลัก โดยมีเพลงดังอย่างเพลง ยิ่งโตยิ่งสวย และอยู่ไปไม่มีเธอ โดยผลจากการออกอัลบั้มนี้ ทำให้แบล็คเฮดเป็นที่รู้จักของคนทั่วประเทศในทันทีเป็นอันดับ 3 รองจากซิลลี่ ฟูลส์ และโลโซ
== รายชื่อเพลง ==
ยิ่งโต ยิ่งสวย
รักเธอกับฟักทอง
อยู่ไป ไม่มีเธอ
อย่ามีปัญหาบ่อย
หมดใจ
โอกาส
ดีอยู่แล้ว
ถาม
สู้มั้ย
อย่าเสียน้ำตา
อัลบั้มเพลงไทยสากล
อัลบั้มเพลงในปี พ.ศ. 2542
เบสิค

เบสิค (Basic) เป็นสตูดิโออัลบั้มชุดที่สี่ของวงแบล็คเฮด ออกจำหน่ายเมื่อวันที่ 15 ธันวาคม พ.ศ. 2543 โดยอัลบั้มนี้จะเน้นความสดของดนตรี ไม่ปรุงแต่งสังเคราะห์มากนักตามชื่ออัลบั้มซึ่งเหมาะกับศิลปินฝึกหัดมากที่สุด และเป็นอัลบั้มเดียวที่อานนท์ นักร้องนำของวงไว้หนวด โดยเพลงที่เป็นที่รู้จักของคนทั่วไปในอัลบั้มนี้ อาทิเช่น คุ้มมั้ย ยอมรับ ใจฉันอยู่กับเธอ เหล้าจ๋า Medley 2000 และรักคือ
== รายชื่อเพลง ==
คุ้มมั้ย
ยอมรับ
ใจฉันอยู่กับเธอ
กลืน
เหล้าจ๋า medley
ใครมาเอามันไปไหน
รักคือ
ลืม
แล้วแต่เธอ
เท่านั้นเหรอ
อัลบั้มเพลงไทยสากล
อัลบั้มเพลงในปี พ.ศ. 2543
เท็น (อัลบั้ม)

เท็น (Ten) เป็นอัลบั้มชุดที่หกของวงแบล็คเฮด ออกจำหน่ายเมื่อวันที่ 16 สิงหาคม พ.ศ. 2548 โดยอัลบั้มนี้เป็นการเฉลิมฉลองครบรอบ 10 ปีของวง และยุ่น วิโรจน์ เจริญพิพัฒน์สิน ก็ได้กลับมาเป็นมือกลองอีกครั้งหนึ่งหลังจากที่ไปทำธุรกิจส่วนตัวอยู่พักใหญ่ ส่วนแนวเพลงยังคงเน้นดนตรีอัลเทอร์เนทีฟร็อกเช่นเดิม เนื้อหาของเพลงจะค่อนข้างพูดถึงในเรื่องของผู้ใหญ่มากกว่า และในบางแง่มุมของอัลบั้มนี้ยังแสดงให้เห็นถึงเอกลักษณ์ของวัฒนธรรมไทย โดยเพลงที่ได้รับความนิยม อาทิ ไม่จำเป็นต้องดีที่สุด ใจร้าย ที่ไหนก็มี และมีความสุขหรือเปล่า
== รายชื่อเพลง ==
เหนือฟ้ายังมีฟ้า
ไม่จำเป็นต้องดีที่สุด
โชคชะตา
น้องเอย
ขอลอง
ใจร้าย
กระบี่อยู่ที่ใจ
เบื่อรำคาญ
ที่ไหนก็มี
มีความสุขหรือเปล่า
== อ้างอิง ==
อัลบั้มเพลงไทยสากล
อัลบั้มเพลงในปี พ.ศ. 2548
ทีม็อน เว็ลเลินร็อยเทอร์

ทีม็อน ยานิส เว็ลเลินร็อยเทอร์ (Timon Janis Wellenreuther) นายทวารชาวเยอรมันจากสโมสร ชัลเคอ 04 ในศึก บุนเดิสลีกา
== ประวัติ ==
ทีม็อนเกิดเมื่อวันที่ 3 ธันวาคม 2538 เป็นลูกชายของ อิงโก เว็ลเลินร็อยเทอร์ นักการเมืองชื่อดังของเยอรมันซึ่งปัจจุบันเป็นประธานสโมสร คาลส์รูเออ
== ระดับสโมสร ==
ทีม็อนได้ประเดิมสนามในนามทีมชุดใหญ่เมื่อวันที่ 3 กุมภาพันธ์ 2558 ในนัดที่ทีม ราชันสีน้ำเงิน เปิดบ้านที่ เฟลตินส์ อารีน่า เสมอกับทีม เสือใต้ บาเยิร์น มิวนิก 1-1 โดยลงสนามแทน ฟาเบียน กีเฟอร์ นายทวารมือ 2 ในช่วงครึ่งหลัง
ต่อมาเขาได้ลงเล่นในศึก ยูฟ่า แชมเปี้ยนส์ ลีก เป็นตัวจริงนัดแรกเมื่อวันที่ 18 กุมภาพันธ์ 2558 ในนัดที่ชัลเคอเปิดบ้านพบกับทีม ราชันชุดขาว เรอัลมาดริด ซึ่งเขาก็ทำผลงานได้ดีถึงแม้ทีมจะแพ้ไป 0-2
นักฟุตบอลชาวเยอรมัน
ผู้เล่นสโมสรฟุตบอลชัลเคอ 04
ผู้เล่นเอร์เรเซเด มายอร์กา
ผู้เล่นราชสโมสรกีฬาอันเดอร์เลคต์
บุคคลจากคาลส์รูเออ
สายเคโย

สายเคโย  เป็นเส้นทางรถไฟระหว่างโตเกียวและจังหวัดชิบะ ขนานไปตามชายฝั่งอ่าวโตเกียว บริหารโดยบริษัทรถไฟญี่ปุ่นตะวันออก เป็นส่วนหนึ่งในเส้นทาง "โตเกียวเมกาลูป"  รอบโตเกียว เมื่อเชื่อมต่อเส้นทางกับสายมูซาชิโนะ สายนัมบุ และสายโยโกฮามะ
== รายชื่อสถานี ==
รถไฟทุกขบวน (ยกเว้นขบวนด่วนพิเศษ) จอดสถานีที่มีเครื่องหมาย "●" และผ่านสถานีที่มีเครื่องหมาย "｜". และไม่วิ่งผ่านสถานีที่มีเครื่องหมาย "∥".
สำหรับรถสายพิเศษ วากาชิโอะ และ ซาซานามิ ดูที่บทความที่เกี่ยวข้อง
== อ้างอิง ==
== แหล่งข้อมูลอื่น ==
สถานีในเส้นทางสายเคโย (เจอาร์ ตะวันออก) 
การขนส่งระบบรางในโตเกียว
การขนส่งระบบรางในจังหวัดชิบะ
วากิ้น

วากิ้น (Wakin; ワキン; โรมะจิ: wakin) เป็นปลาทองสายพันธุ์หนึ่งที่มีแหล่งกำเนิดที่ประเทศจีน ในช่วงราชวงศ์จิน มันคือบรรพบุรุษของปลาทองตัวอ้วนกลมทั้งหลาย เมื่อปี 1502 วากิ้นได้ถูกนำเข้ามายังประเทศญี่ปุ่น ยุคมุโระมะจิ ในจังหวัดโอะซะกะ และซะไก วากิ้นในประเทศไทยมีฟาร์มบางที่ที่เพาะวากิ้นกันอยู่ แต่ไม่ค่อยได้รับความนิยมมากนัก  ลักษณะของสายพันธุ์ลำตัวเรียวยาว และใหญ่ มีครับหางเดียว และคู่ สีบนลำตัวสีส้ม, สีแดง เป็นต้น
วากิ้นสามารภแบ่งได้เป็น 2 ประเภท
1. วากิ้นฟุนะ(วากิ้นดั้งเดิม) ที่มีลักษณะหางเดียว หรือหางทู
2. วากิ้น ที่มีลักษณะหางสามแฉก
==อ้างอิง==
ปลาทอง
ก้อนหินก้อนนั้น

"ก้อนหินก้อนนั้น" เป็นซิงเกิลของ ศิรินทิพย์ หาญประดิษฐ์ ในปี พ.ศ. 2547 จากอัลบั้ม Time Machine ประพันธ์เนื้อร้องโดย นิติพงษ์ ห่อนาค, แต่งทำนองโดย วีรภัทร์ อึ้งอัมพร, เรียบเรียงโดย โกมล บุญเพียรผล ออกจำหน่ายครั้งแรกในวันที่ 28 กันยายน พ.ศ. 2547
==การตอบรับ==
เพลง ก้อนหินก้อนนั้น ได้อันดับสูงสุด 9 จากการจัดอันดับของ SWEET CHART 89.5 FM ในชาร์ตของ SWEET CHART 89.5 FM Top Chart 20 ประจำวันที่ 4 กุมภาพันธ์ พ.ศ. 2548
===ชาร์ต===
{|class="wikitable"
!align="left"|ชาร์ต (พ.ศ. 2548)
!align="center"|อันดับสูงสุด
|-
| align = "left"| SWEET CHART 89.5 FM Top Chart 20
| align = "center"| 9
|-
|}
==อ้างอิง==
เพลงไทยสากล
เพลงของศิรินทิพย์ หาญประดิษฐ์
เพลงที่ประพันธ์คำร้องโดยนิติพงษ์ ห่อนาค
เพลงในปี พ.ศ. 2548
ซิงเกิลในปี พ.ศ. 2548
ซิงเกิลในสังกัดจีเอ็มเอ็ม แกรมมี่
ตากลับ

ตากลับ (Celestial Eye; チョウテンガン; โรมะจิ: Chotangan) เป็นปลาทองที่มีต้นกำเนิดอยู่ในประเทศจีน ชาวญี่ปุ่นเรียกกันว่า "โซเตนกัง" ซึ่งมีความหมายว่า ปลาตาดูฟ้าดูดาวหรือตามุ่งสวรรค์ สาเหตุเนื่อจากปลาทองชนิดนี้มีตาหงายกลับขึ้นข้างบนผิดจากปลาทองชนิดอื่นๆ นั่นเอง เคยมีนิทานจีนอยู่เรื่องหนึ่งเล่าต่อกันว่าปลาตัวนี้เกิดขึ้นในสมัยราชาภิเษกฮ่องเต้จีนพระองค์หนึ่ง โดยองค์ฮ่องเต้ได้ทอดพระเนตรลงในบ่อปลาก็พบว่าปลาทองตัวนี้ได้พลิกตาขึ้นมาจ้องมองพระองค์คล้ายกับต้องการแสดงการคารวะสรรเสริญพระองค์ มีบางตำนานได้กล่าวไว้ว่า ปลาทองพันธุ์ตาโปน ซึ่งถูกนำไปเลี้ยงไว้ในไหที่มีปากแคบ ทำให้ปลาต้องคอยแหงนตาขึ้นมองข้างบนอยู่ตลอดเวลา เนื่องจากแสงสว่างภายในไม่เพียงพอ จนกระทั่งทำให้ตาของปลาหงายขึ้นตลอดกาล ซึ่งเรื่องที่กล่าวมาทั้งหมดนี้เป็นเพียงเรื่องที่ชาวจีนเล่าขานกันมาแต่โบราณกาล สำหรับประวัติแท้จริงของต้นกำเนิด ปลาทองพันธุ์นี้ยังไม่มีหลักฐานยืนยันเป็นที่แน่ชัด
ลักษณะของปลาทองชนิดนี้จะมีลำตัวคล้ายกับปลาทองหัวสิงห์ แต่ครีบและหางจะไม่ตั้งแผ่เหมือนปลาทองพันธุ์หัวสิงห์ ในสมัยแรกนั้น ปลาทองพันธุ์นี้มีครีบหางที่ยาว ความยาวของหางพอๆ กับความยาวของลำตัว สีของตัวปลาเป็นสีส้มออกทองเป็นปลาที่ไม่มีครีบกระโดงหลังเหมือนปลาทองพันธุ์หัวสิงห์ ต่อมาในราวปี ค.ศ. 103 ชาวญี่ปุ่นได้นำปลาชนิดนี้ไปเลี้ยงและผสมพันธุ์จนได้ปลาทองพันธุ์ตากลับที่มีครีบหางสั้นกว่าพันธุ์ดั้งเดิมของจีน ซึ่งชาวญี่ปุ่นได้ตั้งชื่อปลาชนิดนี้ว่า chotagan และนับตั้งแต่นั้นเป็นต้นมาปลาทองพันธุ์นี้ก็เป็นที่รู้จักและนิยมเลี้ยงกันแพร่หลายมากขึ้น แต่เนื่องจากปลาทองพันธุ์นี้เป็นปลาที่ค่อนข้างเลี้ยงยาก สาเหตุเพราะปลาทองสายพันธุ์นี้ตาไม่ค่อยดีและมีประสาทสัมผัสในการดมกลิ่นที่ดีคล้ายกับปลาทองพันธุ์ตาโปนทั้งหลาย ซึ่งถ้าเราให้อาหารสดที่ยังมีชีวิตปลามักว่ายไล่กินไม่ค่อยทันเพราะมองไม่ค่อยเห็น ดังนั้นการเลี้ยงปลาชนิดนี้จึงควรให้อาหารตรงหน้าเพื่อให้ปลาอมองเห็นได้ชัด และไม่ควรเลี้ยงปลาทองพันธุ์นี้ร่วมกับปลาทองพันธุ์อื่น เพราะมันอาจถูกรังแกหรือถูกปลาทองตัวอื่นแย่งกินอาหารหมด
==อ้างอิง==
ปลาทอง
อันเดอร์อาร์เมอร์

อันเดอร์อาร์เมอร์ (Under Armour; Under Armour, Inc.) บริษัทและตรายี่ห้อผลิตภัณฑ์เครื่องกีฬาและเสื้อผ้ากีฬา รวมถึงเสื้อผ้าลำลองสัญชาติอเมริกัน ก่อตั้งขึ้นในปี ค.ศ. 1996  โดย เควิน พลังค์ อดีตกัปตันทีมอเมริกันฟุตบอลมหาวิทยาลัยแมรีแลนด์ ในวัย 23 ปี 
มีสำนักงานใหญ่ตั้งอยู่ที่เมืองบัลติมอร์ รัฐแมรีแลนด์ ในทวีปยุโรปมีสำนักงานตั้งอยู่ที่สนามกีฬาโอลิมปิก กรุงอัมสเตอร์ดัม ประเทศเนเธอร์แลนด์ นอกจากนี้แล้วยังมีสำนักงานอื่น ๆ ตั้งอยู่ที่เมืองเดนเวอร์ รัฐโคโลราโด, ฮ่องกง, เมืองกว่างโจว ประเทศจีน, กรุงจาการ์ตา ประเทศอินโดนีเซีย และเมืองโตรอนโต ประเทศแคนาดา อันเดอร์อาร์เมอร์เริ่มผลิตรองเท้าขึ้นในปี ค.ศ. 2006
ในประเทศไทย อันเดอร์อาร์เมอร์ มีร้านจำหน่ายสินค้าแห่งแรกที่ชั้น 1 ศูนย์การค้าสยามเซนเตอร์ เปิดในวันที่ 1 สิงหาคม ค.ศ. 2015 และนับเป็นสาขาที่ 10 ในภูมิภาคเอเชียตะวันออกเฉียงใต้ นอกจากนี้ยังมีสาขาที่เมกาบางนา สเปลล์ แอท ฟิวเจอร์พาร์ค และเซ็นทรัลพลาซา เวสต์เกต รวมถึงเคาท์เตอร์ในห้างสรรพสินค้าพารากอน เอ็มโพเรียม คิว สปอตส์ มอลล์ แอท เอ็มควอเทียร์ และเซ็นทรัลเฟสติวัล พัทยา บีช
==สปอนเซอร์ว่าจ้าง==
===สโมสรกีฬา===
ทอตนัมฮอตสเปอร์ (2012–13 จนถึง 2016–17)
แอสตันวิลลา (ตั้งแต่ 2016–17)
เซาแทมป์ตัน (ตั้งแต่ 2016–17)
ควีนส์พาร์ก
ฮันโนเฟอร์ 96
ซังต์เพาลี
โคโลโคโล
เซาเปาลู
อาแซดอัลคามาร์
===นักกีฬา===
เอเดรียน เฮอร์นันเดซ
ซาอูล อัลบาเรซ
คาร์ลอส คูเอดราส 
แอบนาร์ มาเรซ 
แอนโทนี โจซัว
โจเซฟ พาร์กเกอร์
ทอม เบรดี
เรย์ ลูวิส
เควิน ดูแรนท์
จอร์แดน สปีธ
ฮัลค์ โฮแกน
แดเนียล ไบรอัน
จอห์น ซีนา
สตีฟ ออสติน 
เดอะร็อก
ไมเคิล เฟ็ลปส์
แอนดี เมอร์เรย์
เมมฟิส เดปาย
กรานิต ชากา
===อื่น ๆ===
ไปรยา สวนดอกไม้
==อ้างอิง==
==แหล่งข้อมูลอื่น==
เว็บไซต์อย่างเป็นทางการ 
ตราสินค้าอุปกรณ์กีฬา
บริษัทของสหรัฐ
บริษัทที่ก่อตั้งในปี พ.ศ. 2539
บริษัทจดทะเบียนในตลาดหลักทรัพย์นิวยอร์ก
ไม่ธรรมดา (เพลงสุพล พัวศิริรักษ์)

"ไม่ธรรมดา" เป็นซิงเกิลของสุพล พัวศิริรักษ์ จากสตูดิโออัลบั้ม Good Afternoon ประพันธ์เนื้อร้องและแต่งทำนองโดย แมนสรวง สุรางครัตน์ และเรียบเรียงโดย วัฒนกร ศรีวัง ออกจำหน่ายในวันที่ 11 มีนาคม พ.ศ. 2554
==การตอบรับ==
เพลง "ไม่ธรรมดา" ได้อันดับ 4 จากการจัดอันดับของ HOT FM ในชาร์ต HOT FM TOP 20 CHART หมวดเพลงไทยสากล ประจำวันที่ 7 พฤษภาคม พ.ศ. 2554 โดยวัดจากการออกอากาศของคลื่นวิทยุในกรุงเทพมหานครและปริมณฑลจำนวน 40 สถานี
===ชาร์ต===
{|class="wikitable"
!align="left"|ชาร์ต (พ.ศ. 2554)
!align="center"|อันดับสูงสุด
|-
| align = "left"| HOT FM TOP 20 CHART
| align = "center"| 4
|-
| align = "left"| 95.5 เอฟเอ็ม เวอร์จิ้นฮิตซ์ ชาร์ตท็อป 40
| align = "center"| 26
|-
|}
==อ้างอิง==
เพลงไทยสากล
เพลงป็อปไทย
เพลงในปี พ.ศ. 2553
ซิงเกิลในปี พ.ศ. 2554
ซิงเกิลวิทยุ
ซิงเกิลในสังกัดฮัมเบรลล่า
ซิงเกิลในสังกัดจีเอ็มเอ็ม แกรมมี่
ฟุนะ

ฟุนะ (Carassius; フナ; โรมะจิ: funa) เป็นปลาทองป่าในแหล่งน้ำธรรมชาติของประเทศจีน ที่มีรูปร่างเรียวยาวคล้ายกับปลาทั่วๆไป มีสีเขียวเข้ม และสีน้ำตาล แต่ดั้งเดิมถือเป็นปลาที่นิยมนำมาเป็นอาหารจนถึงปัจจุบัน ชาวบ้านเลี้ยงฟุนะไว้ในบ่อ บริเวณบ้านเพื่อไว้เป็นอาหาร และได้เกิดลูกปลาที่แตกต่างจากพ่อแม่ คือมีสีส้ม ชาวบ้านในระแวกนั้นจึงสนใจและได้เลี้ยงไว้ จนมีการพัฒนามาเป็นปลาทองสายพันธุ์ต่างๆในปัจจุบัน ซึ่งชาวจีนจะเรียกปลาทองฟุนะที่หาได้ตามแหล่งน้ำธรรมชาติว่า chi yu

==อ้างอิง==
ปลาทอง
ชูบุงกิ้น

ชูบุงกิ้น (Shubunkin; シュブンキン; โรมะจิ: shubunkin) ปลาทองชูบุงกิ้น มีชื่อเรียกภาษาอังกฤษอยู่ด้วยกันหลายชื่อ อาทิเช่น SPECKLED GOLDFISH, HARLEQUIN GOLDFISH, VERMILION GOLDFISH และ RED BROCADE เป็นปลาที่เพิ่งเกิดขึ้นในต้นศตวรรษที่ 20 นี้ โดยนักเพาะพันธุ์ปลาทองจากนครโตเกียว ประเทศญี่ปุ่น คือ นาย Kichigoro Akiyama โดยนำปลาทอง 3 ชนิด คือ ปลาทองพันธุ์ตาโปน 3 สี (5สี)  มาผสมข้ามพันธุ์กับปลาทองพันธุ์วากิ้น ซึ่งมีหางสี่ แบบสั้น ต่อมาก็นำมาผสมกับปลาทองพันธุ์ ฮิบุนะ(ปลาทองธรรมดา) จากนั้นเขาก็ได้คัดเลือกลูกปลาขึ้นมาราว 14-15 ตัว จากจำนวนปลาทั้งสิ้น 2 หมื่นกว่าฟอง ซึ่งลูกปลาที่เขาเพาะพันธุ์ขึ้นได้มีหางยาวมีเกล็ดบางใส และมีสีหลากหลายสีอยู่ในตัวเดียวกัน ซึ่งนาย Shinnosuke Matsubara ได้ขนานนามให้ปลาตัวนี้ว่า “Red Marked Calico” หรือ "Shubunkin"
ต่อมาลูกปลาทองชูบุงกิ้นได้เข้าไปแพร่หลายในประเทศอังกฤษในสมัยราชาภิเษกอวยพรเจ้ายอร์ชที่ 6 ในสมัยนั้นได้มีพ่อค้าปลาบางรายได้ตั้งชื่อปลาชนิดนี้ว่า “Coronation Fish” หรือปลาราชาภิเษก ทั้งนี้เพราะปลาชนิดนี้มีจุดประขึ้นเป็นสีต่าง ๆ แต่ชื่อนี้ก็ใช้เพียงเพื่อผลประโยชน์ในเชิงการค้าเท่านั้น และในเวลาต่อมาปลาทองชนิดนี้ ก็ได้วิวัฒนาการจนได้ปลาทอง 2 สายพันธุ์ London Shubunkin และ Bristol Shubunkin ซึ่งปลาทองทั้ง 2 สายพันธุ์จะมีรูปร่างและสีสันที่เหมือน ๆ กัน ต่างกันตรงที่ปลาทอง Bristol Shubunkin จะมีครีบและหางยื่นยาวและสูงกว่า แต่แบบ London Shubunkin ดูจะได้รับความนิยมมากว่าในประเทศอังกฤษ
ปลาทองชูบุงกิ้นเป็นปลาทองที่มีความแข็งแรงอดทนมากชนิดหนึ่ง มีเกล็ดบางใสแต่ไม่เงาแวววาวเหมือนปลาทองทั่ว ๆ ไป ลำตัวมีลักษณะคล้ายปลาทองสามัญแต่จะเพรียวกว่า มีครีบที่สมบรูณ์และยาวกว่า ปลายหางจะมนกลม เป็นปลาที่ว่ายน้ำได้รวดเร็วและต้องการพื้นที่ในที่เลี้ยงพอสมควร ปลาทองชนิดนี้เมื่อโตเต็มที่จะมีขนาดถัวเฉลี่ยราว 9 นิ้ว มีอายุยืนยาวราว 10-20 ปี จัดว่าเป็นปลาทองที่ค่อนข้างเลี้ยงง่าย สามารถเลี้ยงได้ในกลางแจ้งตลอดทั้งปี เป็นปลาที่สามารถปรับตัวให้เข้ากับสภาพแวดล้อมได้เป็นอย่างดี สามารถเลี้ยงได้ในที่ ๆ แม้มีอุณหภูมิต่ำ แต่ไม่ควรให้ปลาอยู่ในที่ ๆ มีอุณหภูมิต่ำกว่า 60 องศาฟาเรนไฮต์ เป็นระยะเวลานาน ๆ เพราะความเย็นอาจทำให้กระเพาะลมของปลาเกิดการผิดปกติ ปลาชนิดนี้มีด้วยกันหลากหลายสี อาทิเช่น สีแดง ขาว ส้ม ทอง น้ำตาล ดำ เหลือง ม่วงเข้ม น้ำเงิน เทา
สำหรับในบ้านเราปลาทองพันธุ์ชูบุงกิ้นมันรู้จักดีในนามของ "ปลาทองหางซิว" แต่ไม่ค่อยได้รับความนิยมเป็นที่แพร่หลายนัก ทั้งนี้อาจเนื่องมาจากเป็นปลาทองที่รูปร่างธรรมดา ๆ จึงทำให้ไม่ค่อยเป็นที่สนใจกันเท่าใด  
==อ้างอิง==
ปลาทอง
เสียใจแต่ไม่แคร์

เสียใจแต่ไม่แคร์ (Whatever) เป็นซิงเกิลในปี พ.ศ. 2555 ของ Waii Just Y. (ปัญญริสา เธียรประสิทธิ์) ประพันธ์คำร้องโดย โปสการ์ด แต่งทำนองและเรียบเรียงโดย ณรงค์ศักดิ์  ศรีบรรฎาศักดิ์วัชรากรณ์ ออกจำหน่ายในวันที่ 11 มีนาคม พ.ศ. 2555
==การตอบรับ==
เพลง เสียใจแต่ไม่แคร์ (Whatever) ได้อันดับ 2 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 22 เมษายน พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
===ชาร์ต===
{|class="wikitable"
!align="left"|ชาร์ต (พ.ศ. 2555)
!align="center"|อันดับสูงสุด
|-
|align="left"|ซี้ดเอฟเอ็ม ชาร์ตท็อป 20
|align="center"|2
|-
|}
==อ้างอิง==
เพลงไทยสากล
เพลงในปี พ.ศ. 2555
ซิงเกิลในปี พ.ศ. 2555
ซิงเกิลในสังกัดกามิกาเซ่
ซิงเกิลในสังกัดอาร์.เอส.
วาโตไน

วาโตไน (Watonai; ワトウナイ; โรมะจิ: watounai) เป็นปลาทองที่มีแหล่งกำเนิดมาจากประเทศญี่ปุ่น มีลักษณะคล้ายวากิ้น แตกต่างกันกันที่วาโตไนมีครีบที่ยาวกว่า มันได้รับการผสมสายพันธุ์ระหว่าง วากิ้น - ริวกิ้น ในช่วงต้นของศตวรรษที่ 20 ของประเทศญี่ปุ่น 
==อ้างอิง==
ปลาทอง
กรรณภว์ ธนภรรคภวิน

กรรณภว์ ธนภรรคภวิน (นามเดิม เชาวลิต รัตนาวิวัฒน์วงศ์ ; 29 สิงหาคม พ.ศ. 2493) สมาชิกวุฒิสภา สมาชิกสภานิติบัญญัติแห่งชาติ อดีตที่ปรึกษาผู้ตรวจการแผ่นดิน อดีตผู้พิพากษาสมทบศาลทรัพย์สินทางปัญญาและการค้าระหว่างประเทศ
== ประวัติ ==
กรรณภว์ ธนภรรคภวิน เกิดเมื่อ 29 สิงหาคม พ.ศ. 2493 เดิมชื่อเชาวลิต รัตนาวิวัฒน์พงศ์สมรสกับ นางยาใจ นิมมานันทน์ จบการศึกษาจาก Bachelor Degree (Science in Commerce) Medina College, ฟิลิปปินส์ และจบหลักสูตรนักบริหารระดับสูงด้านการพัฒนาธุรกิจอุตสาหกรรมและการลงทุน รุ่นที่ 1 จากสถาบันวิทยาการธุรกิจและอุตสาหกรรม หลักสูตรนักบริหารยุทธศาสตร์ป้องกันและปราบปรามการทุจริตระดับสูง รุ่นที่ 4 จาก สถาบันป้องกันและปราบปรามการทุจริตแห่งชาติ หลักสูตรผู้บริหารระดับสูงด้านการบริหารงานพัฒนาเมือง รุ่นที่ 2 จาก สถาบันพัฒนาเมืองกรุงเทพมหานคร หลักสูตรภูมิพลังแผ่นดิน รุ่นที่ 1 จาก จุฬาลงกรณ์มหาวิทยาลัย หลักสูตรกฎหมายทรัพย์สินทางปัญญาเพื่อการพัฒนาและเพิ่มมูลค่าทางธุรกิจ   จากศาลทรัพย์สินทางปัญญาและการค้าระหว่างประเทศ หลักสูตรผู้บริหารระดับสูงด้านการค้าและการพาณิชย์ รุ่นที่ 3 จาก มหาวิทยาลัยหอการค้าไทย หลักสูตรผู้บริหารกระบวนการยุติธรรมระดับสูง รุ่นที่ 13 จาก สถาบันข้าราชการฝ่ายตุลาการศาลยุติธรรม หลักสูตรการป้องกันราชอาณาจักรภาครัฐ เอกชน และการเมือง (วปม.) รุ่นที่ 2546 จากวิทยาลัยป้องกันราชอาณาจักร
== การทำงาน ==
ผู้แทนฝ่ายการค้าและการลงทุนของสภาวิทยาศาสตร์แห่งชาติจีน ประธานบริษัท วีนนีเม้กซ์อุตสาหกรรม จำกัด กรรมการบริษัท อุบลไบโอเอทานอล จำกัด กรรมการบริษัท อินะบาตะไทย จำกัด กรรมการบริษัท เอสไปเค (ประเทศไทย) จำกัด ที่ปรึกษาประจำคณะกรรมาธิการการกีฬา รองประธานคณะอนุกรรมาธิการศึกษาและติดตามร่างพระราชบัญญัติเขตเศรษฐกิจพิเศษในคณะกรรมาธิการต่างประเทศ ที่ปรึกษาวิทยาลัยการยุติธรรม ผู้พิพากษาสมทบศาลทรัพย์สินทางปัญญาและการค้าระหว่างประเทศ กรรมการส่งเสริมกิจการโรงเรียนนายร้อยตำรวจ ที่ปรึกษารัฐมนตรีกระทรวงอุตสาหกรรม ที่ปรึกษารัฐมนตรีกระทรวงวิทยาศาสตร์และเทคโนโลยี ที่ปรึกษารัฐมนตรีช่วยว่าการกระทรวงพาณิชย์ ที่ปรึกษารัฐมนตรีช่วยว่าการกระทรวงต่างประเทศ
== งานการเมือง ==
ในปี พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ และในปี พ.ศ. 2562 ได้รับแต่งตั้งเป็นสมาชิกวุฒิสภา
== เครื่องราชอิสริยาภรณ์ ==
==อ้างอิง==
นักธุรกิจชาวไทย
นักการเมืองไทย
สมาชิกสภานิติบัญญัติแห่งชาติ
สมาชิกวุฒิสภาไทยแบบแต่งตั้ง
บุคคลจากวิทยาลัยป้องกันราชอาณาจักร
ผู้ได้รับเครื่องราชอิสริยาภรณ์ ท.ช.
ผู้ได้รับเครื่องราชอิสริยาภรณ์ ป.ม.
ผู้ได้รับเครื่องราชอิสริยาภรณ์ ป.ภ.
กฤษฎา เจริญพานิช

พลเรือเอก กฤษฎา เจริญพานิช (17 มกราคม พ.ศ. 2500) สมาชิกสภานิติบัญญัติแห่งชาติ เจ้ากรมพระธรรมนูญ หัวหน้าสำนักตุลาการทหาร และตุลาการพระธรรมนูญ หัวหน้าศาลทหารสูงสุด อดีตราชองครักษ์พิเศษ
== ประวัติ ==
พลเรือเอก กฤษฎา เจริญพานิช เกิดเมื่อ 17 มกราคม พ.ศ. 2500 จบการศึกษาจากโรงเรียนเตรียมทหาร และจบการศึกษาจากโรงเรียนนายเรือ จบการศึกษาคณะนิติศาสตร์ มหาวิทยาลัยรามคำแหง เนติบัณฑิตไทย สำนักอบรมศึกษากฎหมายแห่งเนติบัณฑิตยสภา จบหลักสูตรผู้บริหารกระบวนการยุติธรรมเชิงรุกแบบบูรณาการ รุ่นที่ 4 จาก กระทรวงยุติธรรม หลักสูตรผู้บริหารกระบวนการยุติธรรมระดับสูง รุ่นที่ 18 จาก วิทยาลัยการยุติธรรม
== การทำงาน ==
รับราชการครั้งแรกในพ.ศ. 2525 ในตำแหน่งนายทหารพระธรรมนูญ สังกัดกองทัพเรือ พ.ศ. 2529 เป็นอัยการทหาร พ.ศ. 2534 เป็นตุลาการพระธรรมนูญ ในพ.ศ. 2556 เลื่อนขึ้นเป็นหัวหน้าสำนักตุลาการทหาร และตุลาการพระธรรมนูญ หัวหน้าศาลทหารสูงสุด
== งานการเมือง ==
ในปี พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ
== เครื่องราชอิสริยาภรณ์ ==
 
== อ้างอิง ==
ทหารเรือชาวไทย
สมาชิกสภานิติบัญญัติแห่งชาติ
บุคคลจากโรงเรียนเตรียมทหาร
บุคคลจากโรงเรียนนายเรือ
บุคคลจากโรงเรียนเสนาธิการทหารเรือ
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ม.ว.ม.
เห็นนางเงียบ ๆ ฟาดเรียบนะคะ

"เห็นนางเงียบ ๆ ฟาดเรียบนะคะ" เป็นซิงเกิลของจ๊ะ อาร์สยาม ในปี พ.ศ. 2557 ประพันธ์เนื้อร้องและแต่งทำนองโดย กำแหง เกรียงไกรธรณี และเรียบเรียงโดย สมพร รัตนไพร ออกจำหน่ายในวันที่ 19 สิงหาคม พ.ศ. 2557
==การตอบรับ==
เพลง เห็นนางเงียบๆ ฟาดเรียบนะคะ ได้อันดับ 17 จากการจัดอันดับของเว็บไซต์ Intensive Watch หมวดเพลงไทยลูกทุ่ง ประจำเดือน กันยายน พ.ศ. 2557 แต่ในวันที่ 28 กรกฎาคม พ.ศ. 2560 กลับถูกคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) สั่งห้ามออกอากาศในสื่อต่าง ๆ โดยให้เหตุผลว่าพบคำหยาบ 1 คำคือ แรด
===ชาร์ต===
{|class="wikitable"
!align="left"|ชาร์ต (พ.ศ. 2557)
!align="center"|อันดับสูงสุด
|-
| align = "left"| อินเท็นซีฟวอตช์ท็อป 20 ชาร์ต เพลงไทยลูกทุ่ง
| align = "center"| 17
|-
|}
==อ้างอิง==
เพลงลูกทุ่ง
ผลงานที่ขับร้องโดยจ๊ะ อาร์สยาม
เพลงในปี พ.ศ. 2557
ซิงเกิลในปี พ.ศ. 2557
ซิงเกิลในสังกัดอาร์สยาม
ซิงเกิลในสังกัดอาร์.เอส.
ช้าง เอฟเอคัพ 2558

การแข่งขันฟุตบอล ช้าง เอฟเอคัพ ฤดูกาล 2558 เริ่มการแข่งขันรอบคัดเลือก ตั้งแต่วันที่ 25 กุมภาพันธ์ ไปจนถึงนัดชิงชนะเลิศ ในวันที่ 19 ธันวาคม พ.ศ. 2558 ที่สนามศุภชลาศัย กรีฑาสถานแห่งชาติ โดยทีมชนะเลิศจะได้สิทธิ เข้าแข่งขันรายการ เอเอฟซีแชมเปียนส์ลีก รอบคัดเลือกโดยอัตโนมัติ
== ระบบการแข่งขัน ==
รอบแรก - เปิดรับสมัครสโมสร จาก ไทยลีกดิวิชั่น 1, ลีกภูมิภาค ดิวิชั่น 2, ถ้วย ข, ถ้วย ค และ ถ้วย ง
ทำการจับสลากวันที่ 23 กุมภาพันธ์ ทำการแข่งขันวันที่ 4 มีนาคม
รอบสอง (64 ทีมสุดท้าย)  - 18 สโมสร ไทยพรีเมียร์ลีก และ 9 สโมสรผู้ชนะรอบแรก + 37 สโมสรผู้ชนะบาย
ทำการจับสลากวันที่ 9 เมษายน ทำการแข่งขันวันที่ 24 มิถุนายน
รอบสาม (32 ทีมสุดท้าย)  - 32 สโมสร ผู้ชนะรอบสอง
ทำการจับสลากวันที่ 7 กรกฎาคม ทำการแข่งขันวันที่ 29 กรกฎาคม
รอบสี่ (16 ทีมสุดท้าย)  - 16 สโมสร ผู้ชนะรอบสาม
ืทำการจับสลากวันที่ 31 กรกฎาคม ทำการแข่งขันวันที่ 5 สิงหาคม
รอบก่อนรองชนะเลิศ (8 ทีมสุดท้าย)  - 8 สโมสร ผู้ชนะรอบสี่
ทำการจับสลากวันที่ 7 กันยายน ทำการแข่งขันวันที่ 23 กันยายน
รอบรองชนะเลิศ - 4 สโมสร ผู้ชนะรอบก่อนรองชนะเลิศ
ทำการจับสลากวันที่ 26 ตุลาคม ทำการแข่งขันวันที่ 2 ธันวาคม
รอบชิงชนะเลิศ - 2 สโมสร ผู้ชนะรอบรองชนะเลิศ
ทำการแข่งขันวันที่ 26 ธันวาคม ที่ สนามศุภชลาศัย
== รอบแรก ==
หมายเหตุ: AET คือ หลังต่อเวลาพิเศษ  PEN คือ จุดโทษตัดสินหาผู้ชนะ
== รอบสอง 64 ทีมสุดท้าย ==
หมายเหตุ: AET คือ หลังต่อเวลาพิเศษ  PEN คือ จุดโทษตัดสินหาผู้ชนะ
== รอบสาม 32 ทีมสุดท้าย ==
หมายเหตุ: AET คือ หลังต่อเวลาพิเศษ  PEN คือ จุดโทษตัดสินหาผู้ชนะ
== รอบสี่ 16 ทีมสุดท้าย ==
หมายเหตุ: AET คือ หลังต่อเวลาพิเศษ  PEN คือ จุดโทษตัดสินหาผู้ชนะ
== รอบห้า 8 ทีมสุดท้าย ==
หมายเหตุ: AET คือ หลังต่อเวลาพิเศษ  PEN คือ จุดโทษตัดสินหาผู้ชนะ
== รอบรองชนะเลิศ ==
4 ทีมจากรอบ 8 ทีมสุดท้าย จับสลากประกบคู่การแข่งขันแบบน๊อคเอาท์ ทั้งหมด 2 คู่ กำหนดจับสลากวันจันทร์ที่ 26 ตุลาคม 2558 เวลา 14.00 น. ณ ห้องปาริชาต โรงแรมโกลเด้นทิวลิป ซอฟเฟอริน พระราม 9
หมายเหตุ: AET คือ หลังต่อเวลาพิเศษ  PEN คือ จุดโทษตัดสินหาผู้ชนะ
== รอบชิงชนะเลิศ ==
== รางวัล ==
รางวัลนักฟุตบอลยอดเยี่ยม - Go Seul-ki (บุรีรัมย์ ยูไนเต็ด) รับรางวัลรถจักรยานยนต์ฮอนด้า พีซีเอกซ์ 150 มูลค่า 80,000 บาท
รางวัลนักเตะฟอร์มเข้มดาวซัลโว - Cleiton Silva (เอสซีจี เมืองทอง ยูไนเต็ด) ที่ซัดไป 6 ประตู รับรางวัลเงินสด 100,000 บาท
== อ้างอิง ==
== แหล่งข้อมูลอื่น ==
ช้างแถลงเป็นทางการหนุนจัดบอลเอฟเอคัพ 
ไทย
เอฟเอคัพ
ฟุตบอลในประเทศไทยปี พ.ศ. 2558